**Национален център за безопасен интернет**

Центърът е основан през 2005 г. от фондация „Приложни изследвания и комуникации“ (Фондация ПИК), с финансовата подкрепа на Европейската комисия. Асоциация Родители и рекламна агенция ДеКони станават партньори на фондацията през 2008 г., а АРК Консултинг през 2012 г. Член е на Европейската мрежа от Центрове за безопасен интернет Insafe и Международната асоциация на интернет горещи линии INHOPE.

През 2006 г. се създава **Обществен съвет** за безопасен интернет, който обсъжда и одобрява годишните отчети за дейността, дава препоръки за подобряване на работата му, одобрява работните процедури на Горещата линия и Консултантската линия. Двадесет и две правителствени институции, неправителствени организации и частни компании са членове на Обществения съвет за безопасен интернет.

**Гореща линия за борба с незаконно и вредно за деца съдържание и поведение в интернет.** Нейният главен приоритет е да спре разпространението детска порнография и да се бори с другите форми на сексуални посегателства срещу деца в интернет (подмамване с цел сексуална злоупотреба, трафик, сексуален туризъм и други). Всеки, който иска да докладва за онлайн съдържание или поведение, което е незаконно може да подаде сигнал на сайта <http://www.safenet.bg>, на телефон (02/973 3000) и по имейл (hotline@online.bg). Анонимността е гарантирана. Фондация „ПИК“ и Горещата линия си сътрудничат активно със съответните правоприлагащи органи на основата на рамково споразумение с Министерството на вътрешните работи. ***През 2015 г. Горещата линия получи 2 463 сигнала (значително увеличаване от 2,166 през 2014 г.). Оказа се, че 96 от тях се отнасят за сайтове с незаконно съдържание или поведение:***

***• Детска порнография – 52;***

***• Детски нудизъм – 2;***

***• Подмамване – 3;***

***• Расизъм и ксенофобия – 7;***

***• Промотиране на насилие над личността – 32.***

**Консултантска линия за онлайн безопасност.** Оперира се от Асоциация Родители.Тя представлява консултативен център за предоставяне на подкрепа и съвет при онлайн инциденти на млади хора, родители и учители, за безопасната и позитивна употреба на интернет и дигиталните технологии. Обучените оператори-консултанти на Консултантската линия са достъпни на кратък телефонен номер 124 123 (всяко обаждане се заплаща 14 стотинки еднократно независимо от продължителността на разговора), чрез чат-модул на сайта http://www.safenet.bg, и по имейл (helpline@online.bg). Всички хора, свързващи се с линията, могат да запазят анонимност, ако пожелаят. В зависимост от случая, сигналите може да се препращат на ДАЗД, социални работници от Отделите за закрила на детето по места или към Горещата линия, където те се анализират и, ако е необходимо се препращат към МВР. В случаи на значителни и реални заплахи за живота и здравето на непълнолетен, консултантите не се нуждаят от позволението на потребителя да нарушат неговата/нейната конфиденциалност. ***В периода януари–декември 2015 г., Консултантската линия получи 322 обаждания (сравнено с 276 за 2014), 125 от които включваха незаконни действия. Обадилите се са: Възрастни – 29; Деца – 6; Професионалисти – 6; Родители – 17; Тийнейджъри – 29; Неопределени – 44.***

***Сигналите засягат следните теми:***

***• Вредно съдържание – 5;***

***• Подмамване – 2;***

***• Финансов риск/заплаха – 3;***

***• Любов / връзки / сексуалност (онлайн) – 6;***

***• Нежелан контакт от непознат (различно от подмамване) – 6;***

***• Незаконно съдържание – 8;***

***• Онлайн репутация – 3;***

***• Онлайн тормоз – 29;***

***• Прекомерна употреба – 1;***

***• Идентичност (кражба на идентичност) – 16;***

***• Идентичност (как да бъде предпазена) – 4;***

***• Самонараняване – 1;***

***• Самоубийствени тенденции – 5;***

***• Технически настройки – 26;***

***• Други – 10.***

Експертите на Центъра провеждат обучения и открити уроци с деца и възрастни (родители и професионалисти). Темите на тези обучения включват онлайн безопасността, онлайн тормоза, превенцията на реално и виртуално насилие и др. Центъра има разработени материали за деца от различни възрасти, родители и учители като *Наръчник за учители; Урочен план за работа с ученици между 5 и 12 клас по темата за ранната сексуализация и фалшивата онлайн популярност; “Съвети за родители относно социалните мрежи”* и др. Участва в редица проекти : *Национална кампания за противодействие на съвременните модели на насилие по полов признак,* финансиран от Норвежкия финансов механизъм; *Овластяване на децата в дигиталната епоха чрез ранно развитие на дигиталната грамотност е проект,* финансиран от Фондация ОАК*; Програмата Киберскаут* е финансирана от Теленор *България* и др.